**3 А клас** **Домашна работа – 30 уч. седмица**

***Литература***

* Моля, прочетете стихотворението **„Време за игри“** от *Валери Петров* на **стр. 103** от ***Читанката***.Желателно е текстовете да се прочетат достатъчно пъти, за да стане гладко.
* Моля, отговорете на въпросa чрез пълни изречения в тетрадката с широки редове:
* **Вие ходите ли на допълнителни уроци извън часовете и какви (музикален инструмент, пеене, плуване и т.н.)?**

***Български език***

* Моля, направете упр. **3,** **5 и 7** на **стр. 62-63** в ***Тетрадка № 1***.

***Човекът и обществото***

**Втори срок - история**

* Моля, прочетете урока на тема **„Българското възраждане – епоха на промени“** на **стр. 98-99** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Какво се случва през 18 и 19 век?**
2. **Какво са построили в градовете?**
3. **Бързо ли се променяли българските села? В какви къщи живеели селяните?**

* ***Творческа задача - Ръчно изработено табло на тема (моля, изберете ЕДНА от трите теми):***
* ***Тема 1: „Легенди, свързани с българската история и непокорния български дух срещу османската империя“ (пример: Легенда за момите на нос Калиакра и др.)***
* ***Тема 2: Народни песни, свързани с българската история и непокорния български дух срещу османската империя“ (пример: „Песен за Стояна хайдутка“, „Караджа дума Русанки“ и др.)***
* ***Тема 3: Стихотворения, свързани с българската история и непокорния български дух срещу османската империя“ (пример: „Хайдути“ на Христо Ботев и др.)***

Ще ви трябва (бял) картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за **легенди, народни песни ИЛИ стихотворения, свързани с непокорния български дух срещу османската власт.** Запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете снимки/картини на главните герои - принтирайте от интернет, или дори може да нарисувате образите им, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

Срокът за изпълнение на задачата е **до 24-ти май** **(моля, опитайте се да не е в последния момент).**

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Избройте известни български легенди, народни песни ИЛИ стихотворения (и техните автори), свързани с непокорния български дух срещу османската власт.**
2. **Изберете една легенда, една народна песен ИЛИ едно стихотворение, което да опишете като главен пример.**
3. **В произведението, което сте избрали, опишете:**

* **Кои са главните герои?**
* **Разкажете историята.**
* **Каква съпротива / саможертва са показали главните герои в литературния текст?**

***За тържеството в края на учебната година:***

* Моля, практикувайте **„Песен за приятелството“ и „Облаче ле, бяло“**:

<https://www.youtube.com/watch?v=SddkMub_PaA>

<https://www.youtube.com/watch?v=-croxYHWH7Y>

Ще ги пеем на края на учебната година.

* В края на голямата учебна тетрадка по български език сме залепили **индивидуални думички**. Моля, нека децата ги научат **наизуст** за тържеството в края на учебната година. Може да си ги препишат ръкописно в малките тетрадки, за да ги запомнят по-лесно и бързо.
* Моля, репетирайте отново **наизуст** стихотворението **„Обич“** от *Дора Габе*на **стр. 70** от ***Читанката***.